શ્રીહરિકોટા: દૂરસંચાર ઉપગ્રહ GSAT-૬નું અવકાશગમન સફળ રહ્યું છે. ભારતીય અવકાશ સંશોધન સંસ્થા ઈન્ડિયન સ્પેસ રિચર્સ ઓર્ગેનાઈઝેશન (ઈસરો)એ સ્વદેશી ટેકનોલોજીથી બનાવેલા આ વિશાળ કદના સેટેલાઈટને અંતરિક્ષમાં મોકલ્યો છે. જીએસએલવીડી-૬ સેટેલાઈટ લોન્ચ વ્હીકલે ઉપગ્રહને જીયોસ્ટેશનરી ભ્રમણકક્ષામાં મૂકયો હતો. ભારતીય લશ્કરને મદદરૃપ થવા માટે ખાસ તૈયાર કરાયેલો આઈ સેટેલાઈટ અત્રેના સતિષ ધવન સ્પેસ સેન્ટરમાં લોન્ચ પેડ ખાતેથી આજે સાંજે ૪ અને ૫૨ મિનિટે અહીંથી અવકાશમાં લોન્ચ કરવામાં આવ્યો હતો. ઉડયનની ૧૭મી મિનિટે જીસેટ-૬ ઉપગ્રહ જીયોસિન્ક્રોનસ ટ્રાન્સફર ઓર્બિટમાં ગોઠવાયો તે સમયે મિશન સફળ થયું હતું.